የዓለም የብዝሃ ህይወት ቀን ሊከበር  ነው
17ኛው የዓለም የብዝሃ ህይወት ቀን በኢትዮጵያ እንደሚከበር የኢትዮጵያ ብዝሃ ህይወት ኢንስቲትዩት አስታወቀ ።በየአመቱ ግንቦት 14 ቀን የሚከበረው የአለም የብዝሀ ህይወት ቀን ዘንድሮም በሀገራችን እንደሚከበር የገለፀው ኢንስቲትዩቱ በዓሉ ከመከበሩ በፊት ለአራት ተከታታይ ቀናት የሚቆይ አውደ ርዕይ የመክፈቻ ስነ ስርአት መዘጋጀቱንም አስታውቋል፡፡የኢትዮጵያ ብዝሀ ሕይወት ኢንስቲትዩት የሀገሪቱን ህይወታዊ ሃብትና ተያያዥ ነባር ዕውቀት እንዲሁም ይህንኑ አቅፎ የያዘውን ስርዓተ ምህዳር የመጠበቅ፣የማልማትና በዘላቂት ጥቅም ላይ እንዲውል ሁኔታዎችን በማመቻቸት እየሰራ እንደሚገኝ ኢንስቲትዩት ለዋልታ በላከው መረጃ አመልክቷል፡፡